1 - Archiválhatom a megjelent publikációmat?
1. Elsősorban a kiadóval kötött szerződés rögzíti, hogy milyen jogokat tart meg magának a szerző. A dokumentumszerveren vagy a saját honlapon történő szerzői archiválásra vonatkozó kitételeket általában a szerződés vége felé az ún. „apróbetűs” részek tartalmazzák.
2. A kiadók honlapjukon is közzétesznek erre vonatkozó tájékoztatást, amelyről még a publikáció benyújtása előtt tájékozódni lehet.
3. GYORS INFORMÁLÓDÁS. A Sherpa Romeo weboldal a kiadók tájékoztatása alapján foglalja össze a legismertebb kiadók és folyóiratok engedélyezési politikáját. Keresés: a folyóirat nevére vagy a kiadóra.